《小金山送萧昶昆玉还朝》
宋代·杨王休

学士堂中挹斗杓，银灯火树灿春潮。江枫影合横孤鹤，海屿云閒彻洞箫。

论旧一尊惊绿鬓，忧时双泪湿青苗。二难莫更嗟留滞，殿里金莲烛未消。

作者简介：（1130—1195）庆元象山人，字子美。孝宗乾道二年进士。授黄岩尉。改南康军判官，时朱熹守郡，事悉委之。除益州路转运判官兼提点刑狱，有政声。为光宗时四著名监司之一。官终吏部侍郎。